
KONCZEK JÓZSEF 


Jecembher 


Iskola kapuján 
betoppan December. 
Hozzák a fenyőfát, 
csillog friss derekkel. 
Piros arcunk, halihó! 
Mint az érett alma. 
Te meg, öltözz, dió, 
ezüstbe, aranyba! 


Öltözött már rég az erdő 


süppedős fehérbe. 


S most hozzák a nagy fenyőt 


lovas szekéren. 

Hej, fenyő! Ismerős! 
Nyáron a tisztáson 
az egész Őrs 
körülötted játszott. 
Gyere hát, fenyőfa ! 
Díszitünk gazdagon. 
Mosolyogjon alólad 
játék, nagy halom! 


Orosz István rajzai 


CSIKÓS JÓZSEF VERSEI 


De kevés örömöm! 
Itt élek — Urömön. 


Domb alatt kis sziget, 
de nem ám Szigliget. 


Se sás, se Balaton, 
se nád, se ladikom, 
csupán egy kőbánya, 
vigye el a kánya. 


. Hó-fiaknak 


[A E [A 
Téli tál 
Hóembernek 
hó-dara 


kakaóval 
jó falat. 


hó-leves, 
benne finom 
hópehely. 


Hó-lovaknak 
hó-abrak 

a lehulló 
hóharmat. 


Nagy Katalin: Bemutatom a családom 5. 


A naptár szerint december végére esik karácsony. 
Nálunk már javában tart. Mert például amikor azt kérdi 
a nagyanyám: , Mit kérnétek: gyerekek, ha egy jó tündér 
teljesítené a kívánságotokat?" — én tudom, hogy a kará- 
csonyi ajándékozáshoz gyűjt adatokat. De Öcsi nem tudja, 
és azt válaszolta: 

— Egy lovat kérnék. 

Ezt nem tréfából mondja, Öcsi lótenyésztő lesz, ha 
megnő, és addig is gyakorolni szeretne. Már tárgyalt is 
a falusi nagybátyánkkal a ló áráról, és a házfelügyelővel 
a ló elhelyezési lehetőségéről. Mindkét tárgyalás ered- 
ménye lesújtó volt, így Öcsi megörült a tündérnek. Nagy- 
mamám viszont elszomorodott, hogy nem sikerült a ke- 
resztkérdés. Hogy megvigasztalódjék, én azt válaszoltam : 

— Egy pulóvert szeretnék. 

Ez egyáltalán nem igaz, nem szeretnék pulóvert, mert 
viszket benne a hátam, de tudom, hogy a nagyanyám már 


megvette. Ott van a kamrában, neylon zacskóban, a ba- 
racklekvár mögött közvetlenül. 

Ugyanis mindenki dugdossa az ajándékát. Én is akar- 
tam, csak torlódás támadt az ajtóban akkor délután. Az 
előszobában már félhomály volt, én lopakodtam a nagy- 
szoba felé, hogy a könyvszekrényben elrejtsem a köny- 
veket; azt vettem a családtagoknak. Gondoltam, ez igazán 
cseles rejtekhely, a könyvszekrényben senki nem kutat 
könyv után. Mert például a lexikonok mögött a barack- 
pálinkás üveg bújik, anyu vette apunak. Ahogy ott kúsz- 
tam a sötétben, az ajtóban összefutottam a nagyapámmal. 
Biztosan ő is dugdosni akart, mert beugrott a kamrába, 
amikor meglátott engem. Én a fürdőszobába ugrottam be. 
Álldogáltam türelmesen, hadd intézze el a dolgot nyugod- 
tan a nagyapám. De ő nem intézte egyáltalán. Egy kofferen 
ült és diót evett, a fürdőszoba ablakból átlátni a kamrába. 
Én legfeljebb fogat moshatok titokban a rejtekhelyemen, 

inkább átmentem hozzá. Kértem egy kis diót én is, és 
megmondtam, a könyveket akarom most eldugni éppen. 
Cserébe ő is elmondta a titkát: a barackpálinkás üveghez 
indult, belekóstol minden délután. Karácsonyra éppen 
kiürül. Jó tréfa lesz, ha a nagyanyám majd előveszi az 
üres-üveg-ajándékát. Minden évben barackpálinkát ad 
nagyapámnak karácsonyra, csak eddig teli-üveggel; így 
legalább változatos! Én nem mondtam meg, hogy ez most 
véletlenül anyu ajándéka apunak; én tudok titkot tartani. 

Apu ajándéka után nem érdemes kutatni, ő is könyvet 
vesz mindenkinek, kizárólag csillagászati témákat. Apu- 
nak a csillagos ég a szenvedélye, ő olvassa az összes köny- 
vet úgyis. Kíváncsi vagyok, a pólyás testvéremnek mégis 
milyent vesz?! Biztosan a Göncölszekeret vagy a Nagy- 
medvét, esetleg a Fiastyúkot. Tulajdonképpen a csilla- 
gokkal is lehetne játszani . . . 

Anyu napok óta ideges, nekem megsúgta az okát. 
Elfelejtette, hogy hova dugta a lila pulóvert, amit a nagy- 
anyámnak vett, de ne mondjam senkinek. Én csak Öcsinek 
mondtam, ami tiszta szerencse, mert ő rögtön tudta, hova 
lett a lila pulóver. A nagymama visszavitte az üzletbe ki- 
cserélni, mert utálja a lila színt, és fél, hogy ünnep után 
nem kap mást. De ha kicserélte, visszadugja majd Öcsi 
szekrénye aljába. A pulóvert tulajdonképpen Öcsi találta 
meg, csak akkor nem vette észre hogy pulóver, hanem 
azt hitte, hogy a tornazsák és elvitte az iskolába. 

Öcsi különben mindent tud, hogy ki mit vett és hová 
dugta, Öcsi ugyanis leselkedik. Mi viszont egyáltalán nem 
tudjuk, hogy ő kinek mit vett és hová dugta, ezért kicsit 
aggódunk. Mindannyian emlékezünk a tavalyi karácsonyra 
ugyanis. Öcsi akkor nagytatának két méter ragasztós 
tapétát vett drágán, mert megmondta az árát is. Nagy- 
mamának díszes rajzmappát vett, apunak egy tálca primőr 
paradicsomot, anyunak élő papagájt. Nekem a takarék- 
betétkönyvét adta, ami teljesen üres volt. Azt mondta, 
a fenti ajándékokra elköltötte az összes vagyonát, de ha 
esetleg valakitől pénzt kapna karácsonyra, rám költi a 
felét nyomban. 

Anyu ott a karácsonyfa alatt fakadt sírva, apu és a nagy- 
apám kimentek a konyhába nevetni. Nagyanyám meg rög- 
tön nevelni kezdett bennünket, pedig én nem csináltam 
semmit, de nálunk mindig nagyban történik a nevelés. 
Azt mondta a nagyanyám, hogy mi nem tudunk ajándé- 
kozni. Az ajándékozás nagy körültekintést igényel, meg 
kell figyelni, hogy kinek mi szerez örömet. És az ajándék 
értéke nem az árától függ, egy jó ötlettel akár ingyen is 
lehet örömet szerezni. Én nagyon figyelhettem rá, hogy 
még most is emlékszem a szavaira. De Öcsi egyáltalán 
nem figyelt, azt kérdezgette folyton, mikor vacsorázunk 
már. Hát azért vagyunk izgatottak, milyen ajándékot ta- 
lál ki az idén?! 

Tegnap aztán megtudtuk. 

Öcsi kihirdette, hogy öt órára mindenki legyen otthon. 
Nagy meglepetés következik, az ő karácsonyi ajándéka. 
Olyan ajándék az, ami az egész családnak szól, és mindenki 
örül neki, az biztos! 

Öt órakor együtt ült a család a nagyszobában, még 
Szilviát is behozták, pedig neki mindegy, mert négy hó- 
napos. Érdeklődéssel néztünk Öcsire. De ő csak hallga- 
tott, meg se mozdult. Nem volt nála csomag, semmi! 

— Egy szavalatot kapunk ajándékba?! — gyanakodtam, 
de a nagyanyám leintett, hogy ne csúfoljam a kisebbet, 

Öcsi csak taposta az egyik cipőjét a másikkal és folyton 
azt kérdezte, hány óra. Már apu se győzte az izgalmakat, 
úgy felelt neki, mint a pontos idő: 

— Tizenhétóra, öt perc, tíz másodperc. . . tizenhétóra, 
öt perc, húsz másodperc. . . tizenhétóra. . . 

Csöngettek. Öcsi úgy rohant ajtót nyitni, hogy majd 
elbotlott a saját lábában. Sokáig nem jött vissza. Aztán 
meg nem akart véget érni, mert nyolc ugyanolyan jött be 
az ajtón utána, mint ő, és egy nagyobb: Magdi, az osztály- 
társam. Szépen köszöntek, aztán csak rendezgették a so- 
raikat, féltem, hogy talán énekléshez készülődnek. Akkor 
Magdi meglökte az öcsémet, és attól megszólalt végre. 

— Kellemes karácsonyi ünnepeket kívánok az egész 
családnak! 

A nagyanyám rögtön meghatódott, mert Öcsi életében 
nem mondott még ilyen hosszan illedelmes mondatot. 
A nagyapám is meghatódott, köszörülte a torkát, úgy 
kérdezte: 

— És a kedves vendégekben kit tisztelhetünk? 

— Ők a Fehér farkasok — tájékoztatta Öcsi készsé- 
gesen. 

— Igazán? Nem is látszik — csodálkozott a nagyanyám. 

— Pedig azok. És én is fehér farkas vagyok — bizony- 
gatta Öcsi, kicsit dadogott. 

— Hallod anyu? Te tudtad ezt? — viccelődött apu, 
de anyu nem vicces, villámlott a szeme. 

— Jaj, de bután megy a dolog — mérgelődött Magdi, 
aztán ő magyarázott. — Tetszik tudni, ez a kisdobos őrs. 
Öcsi őrse. Az a nevük, hogy Fehér farkasok. Én vagyok 
az őrsvezetőjük. 

— És? — kérdezte anyu kicsit türelmetlenül, de nem 
csoda, Szilvia bepisilt az ölében, talán a farkasoktól ijedt 
meg, de lehet, hogy csak szokásból. 

— És én ezt adom nektek karácsonyi ajándékba: nek- 
tek adom az őrsömet — jelentette be Öcsi, olyan ünne- 
pélyes volt a hangja, mint a déli harangszó. 

— Ez igazán nagyszerű! — örvendezett apu. — Szép 
nagy család leszünk. Majd kérünk egy nagyobb lakást is. 
Esetleg felfújható uszodát, oda elférünk. 

— Hogyhogy nekünk adod az őrsödet? — kérdezte 
anyu, ő mindig ilyen kérdezősködő. 

— Tetszik tudni nálunk az úttörőcsapatban van , egy 
őrs — egy család" — mozgalom. Öcsi azt mondta, az 
ő családja patronálja az őrsöt szívesen. Merthogy tetsze- 
nek szeretni a sok gyereket — hadarta Magdi. 

— Az igaz! Szeretjük a gyerekeket! — bólintott rá 
a nagyapám. 

— És nagyi a múlt karácsonykor azt mondta, hogy jó 
ötlettel ingyen is lehet örömet szerezni a családnak — 
mondta fel Öcsi a tavalyi leckét; mégis figyelt akkor, úgy 
látszik. És még megkérdezte: — Ugye örültök az én kará- 
csonyi ajándékomnak? 

Apu azt felelte igen, anyu azt mondta, tisztába teszi 
Szilviát. Nagyanyám meghívta a családi őrsünket málna- 
szörpre a konyhába. Nagyapám máris mesélni kezdett 
nekik katonakori élményeket; örült, hogy olyan figyel- 
mesen hallgatják. Mi is örültünk, hogy mostmár nem ne- 
künk kell hallgatni figyelmesen. 


) ee ki Írta: Gyárfás éjése 460. Jő 
j e ezen h. Rajzolta: Vida Győző (" éa K § 


MUZSIKUSOz- 


Panaszkodik az elefánt; — Mikulás, Mikulás — 
röstelli, hogy nagy a lába, így sóhajt a pikulás —, 
ha kirakja a cipőjét hozzál nekem írombitát, 
mikuláskor ablakába. mint jómagam, akkorát! 
De ha másnap ajándékkal — Mikulás, Mikulás — 
színültig telt cipő várja, így sóhajt a trombitás —, 
örülhet az elefánt, hogy hozzál nekem pikulát, 
olyan nagyra nőtt a lába. mint az ujjam, akkorát! 


Írt a kisegér gyönyörű levelet: 
Hozzál valamit, Mikulás, ha lehet. 
Más egyebet én nem is kérek: 
macskariasztó készüléket." 


Kapart a cica is gyönyörű levelet: 
Hozzál valamit, Mikulás, ha lehet: 
más egyebet én nem is kérek: 
ennivaló kis egérkéket," 


Töpreng a Mikulás, kóvályog a feje . . . 
Ekkora nagy gondban ki osztozik vele? 


Második esztendeje táboroztak itt. 

A tisztás olyan volt, akár egy szabályos kör, és 
benne egy kisebb, fenyőfákkal. 

Három irányból vezetett ide út, ebből kettő a 
patakot követte, ha felfelé haladtak, meredek ol- 
dalra láttak, meg is mászták a barlangok miatt, míg 
lefelé egy másik tisztás lapult, valóban lapult, mert 
alig vették észre, az erdészházzal, ahonnan vizet 
hoztak. 

A harmadik, szekerek vágta csapás a falut vette 
célba, de ezen legalább egy ótát gyalogoltak. 

Abban a csendben, ami körülvette őket, jó volt 
időnként megmártózniuk, úgy érezték, ilyenkor 
megtisztultak, eltendeződnek gondolataik. 

Az erdész, amíg a vizet húzták, nézte őket. 

— Mély e kút, ugye? 

Nem néztek bele eddig, csak azt érezték, hogy fá- 
rasztó a vizet kiemelni, de most a káva fölött át 
kellett hajolni. 

A sötétedő kürtőben alig látták, hogy hol van a 
tükör, ahonnan visszanéznek, önmaguknak is is- 
meretlenül. 

— Valóban mély — fordultak hátra, és az erdész 
bólintott: 

— Ugye? 

Leült, sodott egy cigarettát, a dózni összekattant, 
és máris fújta a füstöt maga elé. 

— Minél mélyebb, annál jobb a víz. Mindent ki- 
szűr, és hidegebb, mint egy forrás. Télen se fagy 
be, és ez nagy dolog. Az állatok is innen kapnak 
inni, amikor a patak lemerevszik, mert a patak, az 
télen zárt világ. 

Az erdő fölött madatak repültek, testük követte 
a tisztás hullámvölgyét, ereszkedtek és fölemelked- 
tek. 

— Már készülődtek. Most próbálgatják az erejü- 
ket, látják? Idejöttek, letakták a fészküket, meg- 
ültek a tojásaikon, a fiókákat nevelték, de aztán 
mennek. Ilyenek ezek, de mindig visszajönnek. 
Mert a születés a meghatározó. Itt keltek ki, itt 
vannak igazán otthon, dél felé csak a hideg elől 
mennek. Mert mi kényszeríti őket ide vissza? Ahol 
kosztolni tudnak télen, tudnának nyáron is... 
És mégis jönnek, mert az igazi világuk ez. 

Mozdult a széken, nyúlt a pohatáétt. 

— Hozzanak egy kis vizet abból a frissből. 

Egyszerre mentek, egyszerre fogták szinte, s 
ahogy az ivást befejezte az erdész, bólintott nekik. 

— Köszönöm. Menjenek. 

Hallgattak, fogták a vödtöket és vitték, s csak 
később jutott eszükbe, nekik kellett volna valamit 
megköszönni. 

De a favágókkal is így jártak. 

A. lankásabb hegy túlsó oldalán csattogatták a 
fejszéiket hajnal óta. A hangból nem sok verődött 
át hozzájuk, de azért tudták, föl kell kerekedni, 
megkerülni az erdőt, mert artafelé nem vitt egye- 
nés út. 

Odaát öten voltak, botostásak, felgyűtrt ingujjak- 
kal, izzadságtól megtapadt szárnyakkal. 

Ha végeztek egy-egy fával, odébb mentek, vizs- 
gálódtak, hogy melyik következzen, s csak aztán 
vágtak. 

— Nem mindegy ám — mondták, amikor sza- 
lonnáztak —, hogy melyiket döntjük. 

— Ezek itt betegek. 

— A többinek meg élni kell, hát vágjuk. 

— Épp úgy, mint a vadászok a vadat. 

— No márt az etdészet vadászait mondjuk. 

— Mert azok tudják, melyikre mikor kell lőni. 

— A fa csak él. A vad emlékezik. Mi meg egy 
kicsit előte gondolunk. Ezért is kell rendet terem- 
teni. 

— Mert, ami beteg, jobb, ha helyet ad másnak. 

— Ami beteg, azon túl kell lépni. 

Az egyik szalonnát kínált, erre a többi is, a bics- 
kájuk hegyére szútva adták, együtt a késsel. 

— Tessék, egyenek. 

Szokatlan volt, hogy az etdész is, ők is magázzák 
őket, holott még gyerekek, akik éppen csak len- 
dülni készülődnek, hogy a világban nagyobb ré- 
szük legyen. 

— De az ember, az más — mondta az első —, 
az embet tudja, hogy mi. Vagy legalábbis az a jó, 
ha tudja. De ha tudja, a maga gazdája, tereli magát, 
tereli, s nem bitangol. 

Ránézett a többire. 

— Ideje folytatni. 


A szalonnának épp a végére értek, visszaadták 
a bicskákat, s ők is mentek, nyomukban a halkuló 
csattanások. 

Ahol a patak időnként megáradt, kövérebb volt 
a fű, mint másfelé. 

A legötegebbel ott találkoztak volt. 

Szétszéledtek a birkái, amíg fatagott, időnként 
rájuk szólt, olyankor összeverődtek, s ebben a ku- 
tyája is segített neki. 

Egy botot forgatott a kezében, arta vésett, időn- 
ként egy kicsit eltartotta, és ilyenkor hunyorgott. 

— Hogy kitől tanultam? Magam sem tudom. 
Egyszette csak fatagni kellett, tudják ? Igaz, előtte 
éveken át az ujjaim hegyében éreztem már mindent. 
A madatakat, levelet, indákat. Mert lapogattam, 
ami az apámé, a nagyapámé volt még. Áz ustotru- 
kat, a borotvatattót, tükröt, a botjaikat, és mindent, 
amijük volt a házban. Talán az ujjam hegyén át 
jött belém, aztán egyszetre minden visszafotdult. 

Megint kiáltott egyet a birkákra, s kutyája is fel- 
kerekedett, megkerülte őket, itányba terelte, egy 
csomóba, azután leült. 

— Jó ez, de az embet sokat van egyedül, ha meg 
egyedül van, tegyen is valamit. Énnekem ez megy. 
Virágok, huszár, betyár, csillagos ló. Mert az em- 
ber ne nézzen csak bele a világba, ha mást nem tesz, 
legalább egy botot fogjon, és azon változtasson egy 
keveset. Mett ez is most már más, mint reggel volt 
— s felmutatta. 

A. levelek és csillagok között leányok voltak, 
lovak és legények, s az egész mintha egy fa lombjá- 
ban lenne. 

— Szép — mondták. 

— Akkor a maguké. . . 

Ahogy felállt, azt mondta: 

— Ne köszönjék. Nekem jó, hogy megint fa- 
raghatok. 

S ezzel otthagyta őket, bement az erdőbe, hogy 
botnak való faágat keressen. 

Most harmadik éve jönnek ide vissza, emelkedő 
srágúgar] közé, ahol mind a heten együtt tudnak 
szállni. 


Szentmihályi Szabó Péter 


Mókushbál 


Minden állat téli vackán 
pihen télen, ott szuszog, 
zajonganak fent a nagy fán, 
mulatnak a mókusok. 


Rozsdabarna farkuk billeg, 
kis körmük meg kalapál, 
a mókuslány csókkal illet 
egy lovagot, s áll a bál. 


Van ott dió, mogyorócska, 
kis bogyó és nagy bogyó, 
mókus-zenét közvetít a 
Mókus Lajos-rádió. 


De a rádió adását 

megszakítja hirtelen: 
"-Légiveszély!" — s meg is látják 
a nagy vércsét odafenn. 


Megszakad a mókus-nóta, 
szétgurul a sok bogyó, 
szétrebbennek mély odúkba, 
megszűnik a dáridó. 


Az ifjú pár örül ennek, 
lent sötét van, néma csend, 
összebújva enyelegnek, 
míg a vércse, míg a vércse 
éhesen száll odafent. 


Kiss István rajzai 


Mostan kedvem kerekedik, 
Elmém azon töprenkedik, 
Hogy im dalra kéne kelni, 
Ideje volna énekelni; 

Szavaim számban olvadoznak; 
Beszédim bátran buzognak, — 
Nyelvem hegyén hajladoznak. 


Mig atyám ezeket fújta, 
Fejszenyél-faragva, fúrva, 
Anyám meg oktatott erre, 
Ujján orsóját pörgetve, 

n poronty a pallón ültem, 
Körülötte forgolódtam, 
Térde előtt rosszalkodtam. 


Dalt nekem a fagy is mondott, 
Éneket az eső ontott. 

Más dalaim szél terelé, 
Tenger habja hozta elé, 

A madár is szókat szerzett, 
Fák teteje varázsverset. 


Így énekelgetett öregapó. Mi, a padlón üldögéltünk. 
Síléceinket a faháznak támasztottuk. Bent melegedtünk 
a házban. Szűrcsölgettük a teát, és hallgattuk apót, aki 
a Kalevalából, a finnek nagy hőskölteményéből, eposzá- 
ból mesélt. 

Tudjátok, Juokahajnen énekversenyre kelt az öreg 
Vejnemöjnennel. A komoly öregnek hét országra szólt 
a híre, milyen híres dalos! Legénykedett az ifjú, de aztán 
rázendített a mi öregünk, a tavak kicsaptak medrükből, 
a föld rengett, rézhegyek megreszkettek, szétrobbantak 
roppant szirtek, nagy kőszálak szerte szálltak, parti kövek 
kettéváltak. Beleénekelte varázsénekével a hencegőt a 
mocsárba, már iszap érte annak a szakállát, amikor kö- 
nyörgőre fogta. Akkor aztán visszadalolta őt a földre 
a mi öregünk. Juokahajnen elszaladt tüstént. Nem volt 
párja az öreg, komoly Vejnőnek. Ha a , kantelét" meg- 
pendítette, zengett az erdő! 


— Öregapó! Mi is rendezzünk énekversenyt, légy te 
a bíránk! — mondta Mikkó, a szőke finn fiú. 

— Nem bánom — mosolygott bölcsen Öregapó, ba- 
jusza alatt. Mi, vendégek örvendeztünk: — Énekverseny 
lesz! 

— Csak sorjában! Mikkó, te kezdd el! Finn dalt dalolj! 


Kan- dal - ló - ban 


víg tűz 


Csil - lag - szó - ró szik - rát SZÓT. 
Fenyő ágon angyalhaj van. 

Gally, ha rezzen a csengő szól, 

Jutka, Bandi nézi, ámul: 


Csillagszóró szikrát szór. 


— Jó volt! Most szibériai rokonunk, a kis Dárja Alek- 
szejevna a marik földjéről, te következel! 


ki-csi ág, — mi-re használ a vi- lág? 


——— e NT KENT TE KE man mm 
te ZONE [Hán SZE ENEK ESZTÉST] ERSKÉET KESZ MESS 
TSÉNÉi SEN ÚBB!  [etásái4 esszniszeszdiszzásásszázk szasz 
7BKT tsl TEMETTEM SZH DONE TET A ABC IAN KERNEL VESE 


— Hogy a tobozt ringassam, szélfúvásban megtartsam. 


Hát, te ha lehullsz, kicsi toboz mire jutsz? 


— Hát te, kedves, távoli déli vendégünk, hoztál-e dalt 


— Majd az erdő befogad, fa tövében helyet ad. magaddal, Vitéz Jancsi? 
— Hoztam bizony, kedves északi barátaim, dobjatok 
Erdő, mire nősz, hogyha jön a hideg ősz? még rőzsét a tűzre, hűvösödik. Hallgassátok dalomat. 


— Matvejka, ha látogat, tűzrevalót válogat. 

Fenyő ünnep immár eljő, 
Érkezik az új esztendő. 

A fenyőfa csak pompázik, 
Míg a többi dermed, fázik. 


—. Északi szomszédunk, pöttöm Frikk, Norvégiából, 
milyen dalt tudsz? 


Lassan 


Szép a fenyő télen nyáron, 
Sose lepi dermedt álom, 
Míg az ágán jég szikrázik, 
Üde zöldje csak pompázik. 


No öregapó, válaszolj, kié volt a legszebb? — kérdez- 
tük izgatottan, ahogy az utolsó dallam elzendült. De 
Öregapó — nem volt sehol. A szobácskában sötét volt, 
csak a tűz parázslott. Az ajtóhoz siettünk. A csillagfény- 
ben megláttuk. 

Vejnemöjnen apó! Tudtam, hogy csak ő lehetett. Azért 
mosolygott annyit! 


Komoly öreg Vejnemöjnen 
Fogja szalma paripáját, 
Babszár testű karcsú lovát, 
Táltosa száját fölzablázza, 
Fékezi fejét a gyöngynek, 
Oszt" hátára fölkap ottan, 
Rugaszkodva lóra pattan. 


Itt - ott zuz - mó va-la — fönn, tün - 


Hajt szaporán, szűköl a szán, 

Igyekszik Vejnöle haván. 

Ló futóban, szán szökőben; 

Arra vágyik ifjú szívem, fenn messze távoli tájra. Hajt immár a tengerhátra, 
Arra mennék, jaj nem lehet, arra madár sose szállna. Véghetetlen vízhatárra. . . ! 
Itt-ott zuzmó vala fönn, tündérhaj a nagy erdőn. 


dér haj a nagy . er -  dőn. 


§ 
Birkás Ákos rajza § dő 

FAZEKAS LÁSZLÓ 


Kislile táncol 


Csak a csillag szeme pislan 

a bozóton át, 

ágakon vékony üvegzene illegeti 
ma magát, ; 

picike fodrain kislile táncol, 
jég-ágon libben, úgy viháncol — 
Micsoda tánc! 

Az ágboga lánc 

csördül, csikordul alatta, 

hajló vessző ott marasztja. 


Kislile lelkem, 

csakhogy rádleltem! 

Rémít a sűrű, tollas homály, 
lomha ködgömbje 

szilárdul tömbbe — 

Fagy jön most éjszaka már. 


Kislile térül, 

a bozót sötétül, 

kislile fordul 

és a bokorbul 

kislile lépked, 

pityegve jár: 

csibéit hívja a lile-madár. 


TAMÁSI ÁRON 


Hegyi csata 


1 nyáj fölött, messze a magosban, keringett 
a sas. Puhán körözött a tompuló alkonyati 
fényben, úgy siklott, mint az acél. ő még lát- 
hatta volna onnét felülről a napot, ki a zöld 
hegyek mögött a földi világ számára már leha- 
nyatlott. Úgy lehet, inkább mégis a juhokat 
nézte s főleg az ugribugri bárányokat, kik el- 
késve születtek, s bizony még gyengécskék 
voltak ebben az erős hegyi világban. 

A tolvaj sas tudja az ilyent. 

Sokszor keringett már felettük, pedig nem 
több, csak egy hete, hogy itt van a hegyi lege- 
lőn a nyáj. Egyik nap telik a másik után, a bá- 
rányok nőnek, s erősebbek lesznek egyre. 

A tolvaj sas tudja ezt is. 


De odáig még egyszer sem bátorodott, hogy 
mint a nyíl, lecsapjon valamelyikre a kisebbek 
közül. Olyan alkalmat szeretne, amikor nincs 
a bárányok mellett senki, mert egy sapkás em- 
ber mindig ott van. 

Lassan béalkonyodik. 

Minden bárány odahúzódik az öreg gyapja- 
sok melegébe. 

A sas elrepült már, elrepült a nap is. Bé- 
állott a csend. A füveken a gyöngyharmat csil- 
log, s a távolban mormol a folyó. 

— Szép itt! — gondolta András. 

Ő volt a sapkás ember, kit a sas nem szere- 
tett. A juhok annál jobban szerették, sohasem 
dobta rájuk a botot, minek a végén nagy feje 
volt. A kutya is szerette, a kicsi Fütty, ki ván- 
dor állat volt, s kit az országútról fogadott fel 
András, öt héttel ezelőtt. 

— Gyere, Fütty! — egyezkedtek most is. 

— Megyünk, megyünk a hajlék alá! — ug- 
rándozott Fütty. 

Csakugyan hajlék volt, ahová mentek: desz- 
kák hajlottak két rúd között a közfára. Ennek 
az oldalában hált András, amióta itt van. Ha 
lehetett, Fütty is idehúzódott, bár a becsület 
úgy kívánta volna, hogy juhok között töltse az 
éjszakát. András azonban hasztalan tanította 
az első napokban. Fütty inkább inas akart len- 
ni, mint mester. 

Megtelepedtek a hajlék alatt, s ettek. 

A vacsora végén Füttynek a füle egyszerre 
meghegyesedett, majd a hajlék elejébe kiug- 
rott, és hármat így kiáltott: — Vá! Vá! Vá! 

Aztán visszafordult, s nézte Andrást. 

Valaki jött. 

Ahogy közeledett, Fütty egyre beljebb húzó- 
dott a deszkák alá. 


Az öreg Gergely volt, a tavalyi vállalkozó. De 
nemcsak a tavalyi, mert húsz esztendő óta ő 
fogadta fel minden esztendőben a juhokat, s 
őrizte ezen a tájon. Aztán megromlottak a. lá- 
bai; s a sok nyirkos hideg, mit kiszípott a föld- 
ből, kínozta a csontjait is. 

— Há megvagy, András? — kérdezte. 

András felállt, kezet fogott az öreggel, s úgy 
mondta: 

— Meg. Vártam magát. . 

— Nem tudék hamarébb jőni. Az asszony Öt 
napja jajgat. $ 

— Tán nem beteg? — kérdezte András. 

—  Abbiza igen. 

— S otthagyta? 

— Nem vagyok Orvos. 

A nyáj felé fürkészett a derengésben, majd 
csendesen szólt: 

— § megegyeztünk vót mi ketten. 

Igaz, megegyeztek volt; s az egyezség alap- 
ján várta András, egy héten keresztül, hadd 
mutassa meg az öreg a hegyi birodalmat, az 
erdők titkait, a legelőrészek természetét. 

— No, üljön le, s egyék valamit! — mondta 
András. 

— Mi van a háznál? — kérdezte Gergely 
bácsi. 

— Hagyma s szalonna. 

Leült az öreg, nagy tempósan evett; s közben 
eléjött Fütty is, odaállott melléje. 

— E mi? — kérdezte. 

— Kutya — mondta András. 

Az öreg odavetette Füttynek a szalonnabőrt, 
próba gyanánt. Fütty elkapta, s kidülledt a sze- 
me, úgy ette azt a kicsit. 


— Csakugyan kutya! — mondta Gergely 
bácsi. — Ugatni tud-e? 

— Attud. 

— § hogy? 

— Azt mondja, hogy , vá, vá, vá". 

— Úgy lehet, Kőhalomba tanóta . . . — je- 


gyezte meg az öreg. 

Kacagtak mind a ketten. 

Aztán Fütty visszahúzódott a hajlék oldalá- 
ba, s a két férfiú csendesen beszélgetni kez- 
dett. Mint a hajósok, kik bárkában ülnek, a 
viharzó tengerről beszéltek inkább. Elmúlt vi- 
harokról s eljövendő viharokról. Az életről, 
mely szorongva telik, s minek a vize olyan kü- 
lönös színekben játszik egy idő óta . . . 

Hej, ha megérhetném, te András! — mondta 
az öreg. 

— Mit, Gergely bácsi? 

— Hogy feljőjön a nap! 

— Hát holnap reggel feljön — mondta 
András. 

Az öreg elgondolkozott, s mint a fű alkonyat- 
kor, gyöngyharmatos lett a szeme. 

Fütty sóhajtva szusszant egy nagyot, s a vac- 
kát mélyítette. 

Aztán elaludt. 

Az öreg nézett arrafelé, bé a sarokba, majd 
visszafordította a fejét. 

— Hát a juhok? — kérdezte. 


— Jól járnak — mondta András. 

— 5 hát a vén Mordiás? Nem bukkant még 
elé? 

Andrásnak kicsire húzódott a szeme, mintha 
megcsípte volna a füst. 

— Micsoda vén Mordiás? — kérdezte. 

Az öreg nem szólt abban a percben. Hirtelen 
clyan érzése támadt, hogy nem kéne vala em- 
líteni ezt a Mordiást. De aztán mégis azt gon- 
dolta: jobb, ha tudja. 

— A medvét kérdem — mondta. 

— Miféle medvét? 

Elmagyarázta az öreg, hogy él itt egy vén 
medve, vagy húsz esztendeje is van, hogy egye- 
dül uralkodik ezen a tájon. Nagy és gyapjas, 
lassan jár, és örökké rossz kedve van. Áldozni 
kell neki minden esztendőben, mint egy sza- 
kállas, vén fejedelemnek. 

— Hát ezt kérdem, hogy nem bukkant-e elé? 
— mondta. 

— Nem — felelte András. — Merre tanyá- 
zik? 

— Inkább a vízhez közel. 

— 5 maga látta? 

— Úgy üsmerem, mint más a nagyapját. 

—- S úgy hívják, Mordiás? 

— Úgy. 

András kacagott már rajta, olyan furcsa 
neve volt neki. 

— S ki a keresztapja? — kérdezte. 

— Egy szógám vót — mondta Gergely bácsi. 
— Az ragasztotta reá a Mordiás nevet. Jófor- 
mán minden héten találkoztak ők ketten, s 
megkérdezték egymást az egészség irányában. 
Én is barátkoztam véle, de nem szerettem. 

Utáltam, ha láttam; s inkább megfordultam, 
s ellenkező irányba elmentem, hogy ne lássam. 

András ismét kacagott, s úgy mondta: 

— Úgyhát korcsomába nem járt véle! 

— Nem! 

— Pedig az ilyen megissza. B 

Így tréfálkoztak a medve fölött, majd meg- 
szították a tüzet, s lassanként elaludtak. A csil- 
lagok még tündököltek egy ideig, aztán dél fe- 
lől meleg fuvalom keletkezett, s felhőket haj- 
tott a csillagok elé. Hajnalban már erősen g0- 
molygott a sok felhő, s meggyúródott egyik a 
másiknak a hátán. 

Meleg volt alattuk a lég. k 

Mégis bajosan tudott megeredni az eső. De 
amikor megeredt, úgy délfelé, vagdosott a vil- 
lám egyre-másra, s úgy meggombolyította a 
nyájat, hogy mint az aranygaluska, egyben 
volt az egész. méz 

Gergely bácsi egy csonka vén fa alá húzó- 
dott, s András is melléje. Ami hely kettőjük 
között maradt, Fütty azt kívánta magának. Így 
várták meg, hogy a vihar elüljön, nagyjából 
legalább. $ mire megcsendesedett, az idő is 
oda érkezett már, hogy Gergely bácsi indulha- 
tott haza. 

Nem lehetett még messze, amikor kisütött a 
nap. Olyan melegen sütött oldalból, hogy csupa 
párába borult hamarosan minden. Ahogy men- 
degéltek a juhok, úgy szállt belőlük a pára, 
hogy felhő kísérte őket; s ha megálltak egy-egy 
kövér darabon, a felhő is megállt. 

Olyan kedve volt a természetnek, hogy mint 
a rügy a fára, úgy talált belé Fütty, a kutya. 
Ugrált mindenfelé, és szaladozott; egyszer a 
juhokkal játszott, s máskor a víz meredek 
partja felé iramodott, mintha a két meredély 
között át akarta volna ugrani a zúgó vizet, 
hogy jókedvéből szivárványt hajtson föléje. 

— Mennyit ugrálsz! — mondta neki András. 

Ugrált volna ő is szívesen, de valahogy Tres- 
tellette önmaga előtt. Felesége jutott eszébe, ki 
talán éppen most szoptatja otthon a kicsi gyer- 
meket. Mire haza kerül innét a hegyi világból, 
már nem is kell szoptatni a legénykét, olyan 
nagy lesz! 

— Lassan tán megjavul a világ is . . . — gon- 
dolkozott el. 

Fütty megzavarta. 

— Vá, vá, vál! 

Gyorsan ugatott és hegyesen. Mintha a hang- 
ból apró torlaszokat rakott volna maga elé. Ki- 
csit messzecske volt, a víz irányában, hol kö- 
vér bokrok s málnabokrok duzzadoztak. 

Bár gyérebben már, de pára is libegett még, 
s nem lehetett tisztán odalátni. A juhok is he- 
gyes füllel figyeltek, majd megdurrantak, s 
mint a hullám, úgy kezdett hömpölyögni a 
nyáj. 

Fütty ismét ugatott. 

András megindult lassan arra, hadd lám, mit 
fedezett fel a kutya. Csak egyet-egyet lépett, 
hogy jól tudjon figyelni. Aztán, az egyik lépés- 
nél, a lába ott maradt a levegőben, mintha 
lépcsőre tette volna. 

— Mordiás! — mondta. 

Csak a fejét látta még a vén medvének, a 
mogorva, bozontos fejét. De már elétünt a 
nyaka után a dereka. Nagy volt és kopott, tin- 
csekben lógott róla a gyapjú. Egykedvűen jött, 
mintha unná az életét egy kicsit. Andrásnak 
hideg lett a homloka, s hirtelen émelyedni kez- 
dett. Úgy érezte, hányni kell mindjárt, ha meg 
nem mozdul. 

Előrelépett kettőt. 

A harmadiknál már szagot vett a medve, fel- 
pillantott és megállt. Nem látszott rajta semmi 
meglepődés. Csak nézte egy ideig Andrást, az- 
tán megfordult, és elindult visszafelé. András 
is megindult utána, s szorította erősen a botot, 
minek a bunkóját előretartotta. Egyre közelebb 
ment, majd egy kicsit oldalt, hogy a meredek 
part felé térítse a medvét. 

Fütty a háta mögött vakkantásokkal biztatta. 

5 Mordiás egyre húzódott, bölcsen és enge- 
delmesen. Elment egészen a meredek partig, 


Horváth Mária rajzai 


ott lenézett a mélybe, hol megáradva zúgott a 
víz. Aztán megrázta a fejét, mintha elszédült 
volna, s visszafordult. 

András megállt egy pillanatra. 

De a másikban már forróság öntötte el a 
homlokát. 

— Megfürdesz, Mordiás! — mondta. 

S arra már ülőhelyzetet vett a medve is, tör- 
zse egyenesen állt, mint az oszlop, két első lá- 
bát előrenyújtotta, s foga fölött felhúzta ínyét. 

Morgott, mint a föld. 

A bot közeledett hozzá, a levegő tüzes volt 
már, s alul zúgott a víz. 

— A bot pedig, mint a kieresztett, vad buzo- 
gány, úgy ugrott neki a bozontos mellnek. Egy 
ordítás hallatszott, a medve megtántorodott, 
de akkor megragadta hirtelen a botot, s oda- 
rántotta Andrást magához. 

Mintha szikla zuhanna, úgy zuhantak együtt 
az árba. 


A hullámok eltakarták mind a kettőt. Fütty 
reszketve nézett utánuk. De két hajlással alább 
felbukkantak újra. Újból elmerültek, s újból 
felbukkantak. Háromszor együtt, öldöklő küz- 
delemben, a szennyes habot túrva. 

De negyedszer csak András egyedül. 

Vízbe dőlt fűzfához akasztotta karját, mely- 
ből csorgott a vér. Ahogy kiemelte lassan a 
fejét, abból is csorgott a vér. Jobb füléből csak 
egy kicsi foszlány maradt meg. Szennyes, ha- 
bos víz dőlt a száján. 

Úgy lógott, mint az emberiség egy rettentő 
háború végén. 

De győztesen mégis! 

Mire kivergődött, jó messze lent, valahogy 
a partra, már a sas ott keringett ismét a nyáj 
fölött a magasban. Aztán elrepült ő is, hogy 
teljességgel nyugalom lehessen a kövér havasi 
világban, mely immár háborítás nélkül nappal 
a bárányoké s éjjel a csillagoké. 

A Karancs öreg manója 


Karancs erdejében élt egy öreg manó. Nagyon sze- 
rette a fákat. 

Kirándulás közben elfáradtam, lepihentem egy forrás 
mellé. Rejtekéből kibújt a manó és mesélt: 

—. Milyen meggondolatlanok az emberek, mennyi 
bánatot okoznak. Kivágják a fákat. Sok energia, vihar- 
ral váló küzdelem percek alatt semmivé válik a csikorgó 
fűrészek foga alatt. . . 

Parányi kezével megsimogatott, könnyes szemével rám 
nézett és kért, legyek meggondolt, fákat ültető és szerető 
ember. 


Csanaki Judit 4. a. Budapest 


A kéményseprő és a kutya 


Nagymamának volt egy fehérszőrű foxi kutyája, úgy 
hívták, hogy Bundi. Arról volt híres, hogy nagyon hara- 
gudott a feketeruhás kéményseprőre. Történt egyszer, 
hogy éppen kéményseprő-járáskor, nagymamám be- 
csukta Bundit az üres disznóólba, nehogy megharapja 
a kéményseprőt. Bundi azonban addig ügyeskedett, míg 
valahogy két léc között kiszabadult és úgy nekiugrott 
a kéményseprőnek, hogy még a fekete papucs is leesett 
a lábáról a nagy sietségben, ahogy átugrott a kerítésen. 

A legközelebbi kéménytisztításnál már nagymamám 
a konyhába zárta be a fehér foxit. Ott vonított nagy fáj- 
dalmasan, amíg a kémények fekete mestere végezte a 
munkáját. Amikor aztán kinyitottuk az ajtót, egy füle 
hegyéig fekete kutya rohant ki a konyhából rémes voní- 
tással. Szegény állat a kéményből lesepert koromtól 

olyan fekete lett, akár a kéményseprő. Bundi izgatottan 
ugrált körül engem is, aki akkor éppen hófehér új ruhám- 
ban pompáztam, de csak addig, amíg Bundi bundájáról 
rámhullott koromtól én is fekete lettem. Ezután már 
nemcsak Bundi, hanem én is sírósan és kormosan össze- 
kenve ácsorogtunk az udvaron. Ezután már nagyma- 
mám nem tehetett mást, mint hogy engem ruhástól 
a mosóteknőbe, Bundit pedig az esővizes hordóba du- 
gott és úgy megmosdatott, hogy mi újra fehérek lettünk 
és csak a kéményseprő maradt fekete. 


Hóvirág őrs, 4. c. osztály, Salgótarján 


Egy asztal története 


Volt egyszer egy nagy kerek erdő. Az erdő közepén 
állt egy nagy magas tölgyfa. A fa egyik ágán vadgalamb 
fészek volt. A fészekben éhes fiókák csipogtak. A tölgyfa 
kevés napfényt kapott és így eléggé elszáradt. 

A fa egyik reggel fejszecsapásokra ébredt. Egy nagy 
szakállú, pödört bajuszú favágó odalépett hozzá, átka- 
rolta a fát és felkiáltott: Ez megfelel! Hívta is társait. 
Nekiláttak a fa vágásának. A fa nagy robajjal eldőlt. 

Egyszercsak egy nagy üzemben találta magát, ahol 
letördelték az ágait és kettéfűrészelték. Kerek asztalt 
formáltak belőle és egy lakberendezési üzletbe szállí- 
tották. Egy barátságos család rögtön megvette. Hangula- 
tos lakásba került. A másnapot már egy szekrény és egy 
puha karosszék társaságában töltötte. 

Tán most is ott áll, ha meg nem sántult. 


Bouguet Gusztáv 3. 0. Budapest 

Téged a napló vezetésével bíztak meg tár- ről, ünnepélyes rajösszejöveteleitekről, díszes 
said, vagyis te vagy az őrs krónikása. Az őrsi "meghívóval adjatok hírt! A meghívó készül- 
élet minden eseményét neked kell megörökí- het kettéhajtott rajzlapból, melynek belső 
tened. De azért ne ijedj meg, ez nem azt jelen- oldalára írjátok a szöveget, s a külsejét színes 
ti, hogy éjjel-nappal körmölj. Az őrs tagjai papírból, filcből kivágott jelekkel díszíthe- 
bizonyára szívesen segítenek ebben a munká- titek. 
ban. Legfontosabb munkaeszközöd: A csapat akcióira készített nevezési lapo- 

a napló. kat mindig közösen tervezzétek meg! Az el- 

Az úttörő boltban vehetsz díszes kötésű készült , művekből" rendezz kiállítást ! 
naplót, melybe az eseményeket leírhatod, de 
magad is csinálhatsz hasonlót. Ötletes az a Horváth Edit 
napló, melyet lapokból fűzöl össze. Ebben 
egy-egy lapot egy-egy gyerek tervez meg, raj- 
zol, készít el, és te állítod össze! 

Bandiék a kirándulásról emléket készítet- 
tek. Beleragasztották a gyűjtött levelezőlapo- 
kat a tájról készített vázlatba, az egyik olda- 
lon egy mese volt, a másikon egy népdal szö- 
vege, melyet ott hallottak, ahol jártak. Díszí- 
tették még lepréselt virágokkal, növényekkel. 

Feladatod az úttörőlapok ismertetése is! 

Az egyik összejövetelen vigyél be a Kis- 
dobosból kivágott címeket! Tűzd fel a táb- 
lára, kartonra! A pajtások mondják el miről 
szólnak! Zsüri döntse el ki a legügyesebb 
mesélő, s ki olvassa rendszeresen a lapokat! 
Az őrs jutalmazza meg őket! 

Rendezz néha vetélkedőket! 

Mondd meg az őrsnek, hogy a tisztség- 
viselő-választásról, szóban, 5 mondatban be 
kell számolni a következő foglalkozáson! 
Mindenki nevezhet. Döntsétek el közösen, ki 
fogalmazott a legszebben, legérdekesebben! 
Aki győzött, az készítheti el ezt a bejegyzést 
a naplóba. 

Segíthetsz a rajösszejövetelek, ünnepélyek 
előkészítésében. 

Irányítsd úgy társaidat, hogy ünnepélyeitek- 

Dobra verjük 


Szabó István 


Lombok alati 


Lomb ala- 
lomb ala- 
lomb alagúton 
diri dim dom 
daridom 


fut Kata 

fut Kata 

fut Kata lányom 
diri dim dom 
daridom 


ágközi 

ágközi 
fénybogaracska 
diri dim dom 
daridom 


búvik a 

búvik a 
napsugaracska 
diri dim dom 
daridom 


nyílik a 
nyílik a 

vad lilomszál 
diri dim dom 
daridom 


illata 

illata 

lombok alatt száll 
diri dim dom 
daridom 

Talán most is sikerül — bizakodnak Egerben a Mező Imre úttörőcsapat 
kisdobosai és úttörői. Az elmúlt tanévben ugyanis az Ügyesség-bátorság szt 
sportversenyben az ő csapatuk őrsei szerezték meg a városi versenyben 
a harmadik helyezést. Ez az eredmény azért nagyszerű, mert városukban két 
torna-tagozatos iskola is működik, és nem volt csekélység azok őrseitől 7 
a remek helyezést elnyerni. . 7 3s 


Kiállítás őrsi alapítólevelekből. Kész ötletbányára lel, aki bekukkant 
a nyíregyházi Szamuely Tibor Uttörőház egyik legsikeresebb kiállítására, 
amelyet a helyi tanárképző főiskola ifivezetői rendeztek. Szabolcsi pajtások! 
Ha tehát a nyáron kissé túlságosan is kikapcsolódtatok volna, s az őrsi alapító- 
levél elkészítéséhez nem találnátok kedvetekre való megoldást, nézzetek 
körül az úttörőházban. De ha a tieteket jobbnak látjátok, vigyétek el, és 
mutassátok meg ti a kiállítóknak. Minden bizonnyal örömmel látnak így is, 
úgy is benneteket. i 


Fából — vízimadár. A nyíregyházi úttörőház csónaképítő szakkörének 
helyiségében láttam a fából esztergált vízimadarakat, amint szőlőtőkékből 
készült, kecses tartásukhoz méltó talapzaton kapaszkodtak. Társaságukban 
remekül megfértek a közismert mesefigurák, a kisdobos-ezermester szakkör 
munkái. Ha nem láttam volna a bonyolult gépeket és a biztos gyerekkezeket 
is, anelyek e gépekkel bántak, bizony, tán nem hittem volna, hogy a szakkör 
tagjai készítették az időleges kiállítás remekbe sikerült darabjait. , Jó mulat- 
ság, férfimunka volt!" 


Ismét egy évforduló: az egri Hámán Kató Úttörőház 25 esztendős lett. 
Ebből az alkalomból jelvényszerző versenyt hirdetett Eger úttörőcsapatai- 
nak és Heves megye vezetőképző klubjainak. Egyéni benevezéseket is elfogad- 
tak a Ház vezetői a Barátok lettünk cím elnyeréséért folyó küzdelembe. 
Hogyan lehetett jelvényeket gyűjteni? Az úttörőház rendezvényein, talál- 
kozókon, vetélkedőkön, túrán, kiránduláson, akadályversenyen, sőt a mese- 
szobában vagy a játékszobában is egy-egy kellemes, csoportos foglalkozás 
után. Az úttörőmozi és gyermekszínház szorgalmas látogatóinak jutalma 
ugyancsak jelvény a csapatnak. A vezetőképző tanfolyamon, ötletvásárokon 
aktívan szereplő pajtások pedig egyénileg is megkaphatják a jelvényeket. 
A szakkörökben próbázó pajtások jutalma is jelvény. 

Mire ez a tudósítás megjelenik, a küzdelem eldől. De aki már egyszer meg- 
szerette a hevesi pajtások közül az úttörőházat, és ott barátokat szerzett, 
ezután jelvényszerző akció nélkül sem mond le róluk. 


Folytatása következik. Azok a kisdobosok, akik résztvettek a pécsi úttörő- 
ház nyári programjaiban, úgy döntöttek, hogy ősszel, sőt télen sem hagyják 
abba megkezdett játékaikat. Akik a Hullámfürdőben megtanultak úszni, 
továbbra is rendszeresen gyakorolják az úszást. Az ifjú , sólyomszemek", 
akik a nyáron légpuskás és légpisztolyos lövész szakkörbe jártak, akár télen 
is megpróbálják majd eltalálni az engedélyezett célpontokat. A legnehezebb 
dolguk a sárkányklub tagjainak van: nekik, a leggyönyörűbb sárkánypéldá- 
nyokkal együtt ki kell várniuk a sárkányeregetésre való jó időt. 


Karácsonyfadísz. (Mellékletünk leírása.) A két színes csíkból készítsetek 
egy karikát (körpántot) úgy, hogy az A jelű csík vége alá ragasszátok az 
A pettyes nyelvecskét, a B alá a B-t. Amíg ez szárad, vágjátok körül a hat 
,függelék"-rajzot. Hajtsátok félbe és ragasszátok össze. 

A baloldali mintarajzot jól figyeljétek meg! A karika alsó köröcskéibe fűz- 
zétek fel színes fonallal a csillagot, harangot, szívet stb. A felső lyukakba fűz- — 
zetek kb. 20 cm hosszú fonalakat. Húzzátok rá a zöld karikát, és csomózzátok — 
össze a fonalak végét. Az így kapott karikadíszt, függő koszorút felakaszt- 
hatjátok fenyőfára, lámpára, kampóra stb. 58 
Ezt a kivágós feladatot sok ötlettel változtathatjátok. Egy karikára csak 7 
egyféle függeléket, pl. csillagot akasszatok körbe. Egy másik karikára a ha- 
rangokat stb. Ha a színes csíkot kisebbre készítitek, a karácsonyfára is fel- 

akasztható. A függelékek karika nélkül is felrakhatók a fára, érdemes több — 

példányban is elkészíteni ezeket. Ha a minta szerint az eredeti nagyságban —/ 
készítitek el a függő koszorút, ragaszthattok kis fenyőgallyakat a karika külső 
oldalára, így hangulata még illőbb lesz a karácsonyhoz. 


Marék Veronika munkája 


, 


Postafiók 100 


Legkedvesebb levelem decem- 
berben. , Kedves Ur Kata! A napok- 
ban kevés hó esett. Édesapával és 
kisdobos pajtásaimmal lakásunk felé 
igyekeztünk. Kapunkhoz érve három 
hógolyót csináltunk, egy roskatag 
bödönt kellett eltalálni velük. Hár- 
man eltalálták, csokoládét kaptak ju- 
talmul. Az udvarban megnéztük a 
fára épített madárházat. Pethő Attila 
csokoládéval köszöntötte nagyma- 
mámat az őrs nevében. A gyerekek 
a játékaimhoz szaladtak. Később ve- 
télkedőt rendeztünk az útjelek isme- 
retéből. Tárig még térképet is raj- 
zolt a Sóstóról. Pajtásaimat édesség- 
gel kínáltam meg. Ezzel véget ért a 

Horváth Andrea 2. oszt. tanuló munkája; Budapest 


kisdobos foglalkozás. Édesapámmal 
visszakísértük pajtásaimat az isko- 
lába. Kajáti Attila 3. o. kisdobos 
4400 Nyíregyháza, 3. sz. ált. iskola." 


Együtt — egymásért. A vajszlói 
kisdobosok krónikása, Gágó Vali 
(7838 Vajszló, Ált. isk.) leveléből tu- 
dom, hogy a Télapó-ünnepségek so- 
rán mi mindenre készülnek a máso- 
dikosok. Az idős embereknek — ott- 
honukban — télapós műsorral ked- 
veskednek. Az elsősöknek mese- 
vetélkedőt rendeznek. És külön meg- 
dicsérem őket ezért: gondoltak az 
előkészítőbe járó 20 kisgyerekre. 
Tornászó Télapót készítettek nekik 


sajátkezűleg! Ezek a gyerekek bizto. 
san nem idegenkednek már az isko- 
lától, sőt! Várják, hogy a kedves. 
figyelmes kisdobosok közé kerülje. 
nek mielőbb. 


Csontos Erzsébet harmadikos kis- 
dobos azt meséli, hogy Zójáról el. 
nevezett rajuknak van egy patronáló 
brigádja. Ami papírhulladék adódik 
a munkahelyükön, összegyűjtik kis- 
dobos-barátaiknak. Ők viszont az 
ünnepekre kis könyvjelzőket készí- 
tettek a brigádtagoknak, kereszt- 
szemes mintával varrták ki. Myn- 
denki örült a kapott ajándéknak, de 
méginkább a másik örömének, (A 
Zója raj címe: Püspökladány, Általá- 
nos iskola.) 


Béres Erika hetedik osztályos út- 
törő, a harmadikos kisdobosok őrs- 
vezetője (címe: 4622 Komoró, Út- 
törő út 4.). Hetedikesek és harma- 
dikosok testvér-rajnak választották 
egymást. Ha a nagyok kirándulni 
mennek, föltétlenül magukkal viszik 
a kicsiket is. Falevelet, terméseket 
gyűjtenek, érdekes szép figurákat 
készítenek azokból. Csapatvezetőjük 
egyszerre dicsérheti az ügyes kisdo-" 
bosokat, és az őket tanító-segítő út- 
törőket. 


Nagy Klára negyedikes kisdobos 
(7000 Sárbogárd, Ady Endre u. 1.) 
irodalmi szakkörük sikereiről számol 
be. A járási és megyei Ki mit tud? 
vetélkedőn is aranyérmesek lettek. 
Csillebérci vendégszereplésre hívták 
meg őket. Mindehhez gratulálok, és 
ezen kívül a levél egy mondatához is: 
sAz elsősöket is bevesszük magunk 
közé, hadd tanuljanak, örüljenek ők 
is!" 


Levélvárta. Sziládi Aranka másodi- 

kos kisdobos (8888 Lispe, Petőfi út 
10.) annyira szeretne levelezni, hogy 
édesanyjával íratta meg az első leve- 
lét, csakhogy szebb legyen. Aki ír 
neki, annak már saját kezűleg vála- 
szol biztosan. Szakács Tamás (7624 
Pécs, Sziget u. 25.) alsótagozatos fiú- 
val szeretne levelezni, de az se baj, 
ha lány, csak írjon mielőbb! Miklovicz 
Mária harmadikos kisdobos (4631 
Pap, Táncsics út 2.) azt írja: ,,Meg- 
tisztelne Űr Kata, ha kiírná a Kis- 
dobosba, hogy levelezni szeretnék!" 


Ilyen udvarias kérésnek, nem tudtam 
ellenállni, meg is toldom egy bizta- 
tással: írjatok Marikának gyerekek! 
És még táncoslábú Varga Andreának 
is írjatok (7400 Kaposvár,, Szombat- 
hely u. 8.), aki a táncolás mellett leg- 
jobban levelezni szeretne! 


Űr Kata j 

Családod felnőtt tagjai mind meg- 
ajándékoznak téged karácsonyra! 
Nem lenne szép, ha ezt — jó előre 
munkába kezdve — nem viszonoz- 
nád. Itt van például Nagymami, a szo- 
banövényeivel. Hogy fog örülni, ha 
a cserepek szép védőburkot kapnak! 
Rajzlapból, kicifrázva! Ehhez csonka- 
kúp-alakú formát kell kialakítanod, 
mégpedig a cserép nagyságához il- 
lően. Fogd a cserepet — a növény 
lehetőleg maradjon azért benne —, 
és tedd akkora négyzetlap alakú pa- 
pírlapra, hogy annak éle több mint 
kétszerese legyen a cserép magassá- 
gának. Óvatosan görgesd a cserepet 
a papírlapon (1. ábra), s közben jelöld 
a cserép , palástjának" határvonalait. 
Utána körzővel igazítsd szabályosra 
a köríveket, majd vágd ki a formát. 
Tölcsérré ragasztás előtt díszítsd ki 
szépen színes filctollal (2. ábra), s ha 
van odahaza színtelen lakk, azzal is 
vond át, fesd be. 

Anyunak mindig nagy izgalmat 
okoz, ha a vendégek a kávés-, boros- 
vagy szörpöspoharakat a terítőre te- 
szik. Nyomot hagy-e ott? Biztos hogy 
nem, ha van néhány pohár-alátétje. 
Rajzolj erősebb lapra — dossziékar- 
tonra, füzetfedélre — 6 cm-es sugár- 
ral kört (3. ábra), s azon 1 cm-enként 
jelöld meg pontokat. Keríts rafiát 
vagy műszál-rafiát, esetleg vastagabb 
zsineget, s nagy varrótűbe fűzve 
csillagalakban varrd ki vele a kör te- 
rületét. Egyik lyukon szúrd be a tűt, 
a mellette levőn hozd ki, vezesd át 
a kör középpontja felett a kör át- 
ellenes oldalára és ott szúrd át ismét, 
míg be nem fedted egészen. A végén 
számold meg az átszúrásokat, mert 
páratlannak kell lennie, hogy a kö- 
vetkező lépést — a középpontból ki- 
induló körbeszövést — el tudd vé- 
gezni. Ezt úgy éred el, hogy az utolsó 
szúrás a középpontba kerüljön! A 


körbeszövés , stoppolás"-szerű le- 
gyen, vagyis egyszer a szál alatt, egy- 
szer felette vezesd el a tűt (4. ábra). 
Szebb lesz az alátét, ha időnként más 
színű szálat használsz. A szálat magad 
is színezheted, filctollal, színes tus- 
sal, stb. Köröskörül hagyj 1,5 cm 
hosszú rojtokat, így vágd le ollóval 
a kartonról a kész alátétet (5. ábra). 


Apunak, Nagyapának könyvtartót 
készíts. Tíz cm széles deszkából vágj 
két 10, és két 14 cm hosszú darabot 
(6. és 7. ábra), s ezeket szegezd egy- 
máshoz. Csiszold, lakkozd, majd dísz- 
ként tégy rájuk fenyőtobozt (8. ábra), 
ökölnyi kristálykövet, kis korsót. 
S rájössz : ADNI NAGYOBB ÖRÖM, 
MINT KAPNI! 

Nagy család i I É 


Peti és Juci testvérek. Juci azt mondja: Nekem ugyan- / 
annyi lánytestvérem van, mint fiú — Peti azt mondja: pee 4 v 
Nekem háromszor annyi lánytestvérem van, mint fiú. 


Hány fiú és hány lány van a családban? - 


.  Lóugrás 


Olvassátok el a megjelölt betűtől elindulva lóugrás 
szerint ezt a mondatot. Tér ssr ééd És 

Me a j e ? 
Dominó ; : / 
Forgassátok úgy el a dominókat, hogy a felső sorban 4 


levő pontok száma ugyanannyi legyen mint az alsó a 
sorban levő pontoké. p Perez 


Gyufarejtvény 


Rakjátok ki gyufákból ezt a 12 háromszöget. 
a) Vegyetek el 3 gyufát úgy, 
hogy 10 háromszög maradjon 
9 b) Vegyetek el 3 gyufát úgy, 
hogy 9 háromszög maradjon 
c) Vegyetek el 3 gyufát úgy, 
hogy 8 háromszög maradjon 

Előfizethető bármely postahivatalnál, a kézbesítőknél, a Posta hírlapüzleteiben 
és a Posta Központi Hírlapirodánál (KHI) 1900 Budapest V., József nádor tér 1. közvetlenül 
vagy postautalványon, valamint átutalással a KHI 215-96162 pénzforgalmi jelzőszámlára. 
Megjelenik évenként tíz alkalommal. 
Előfizetési díj 1 évre 40,— Ft, I. félévre 24,— Ft, II. félévre 16,— Ft, negyedéves előfizetés nincs. 
Készült a Kossuth Nyomdában. 77.0984. Felelős vezető: Monori István vezérigazgató 
INDEX : 25.442 gs 
Kéziratokat nem őrzünk meg és nem küldünk vissza. jet KA Ne 
A borítólapokat Vida Győző rajzolta. Cav éle 


